ผมเป็นริดสีดวงครับ แล้วทีนี้ผมคลำเจอก้อนและติ่งเนื้อเล็กๆตรงหัวริดสีดวงครับเป็นสีขาวๆบีบดูไม่มีอาการเจ็บแต่มีเลือดออกครับ ผมเป็นโรคอะไรครับตอนนี้ผมเครียดและกังวลมากเลยครับ
สวัสดีค่ะ โรคริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาจากอาการที่กล่าวมานั้นก็เข้าได้กับริดสีดวงค่ะ อาจจะเป็นโรคอื่นๆเช่นติ่งเนื้อบริเวณทวารหนัก ทวารหนักมีแผลฉีดขาด มีรูเปิดที่เชื่อมต่อกับท่อตรงบริเวณทวารหนัก หรือเป็นฝีที่ทวารหนักแนะนำพบแพทย์เพื่อตรวจร่างกายเพิ่มเติมค่ะว่าก้อนที่ยื่นออกมานั้นคล้ายริดสีดวงหรือไม่ การรักษาหลักๆคือการปรับพฤติกรรมค่ะ โดยควรรับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะเพราะจะทำให้อุจจาระที่แข็งบาดบริเวณเยื่อบุทวารหนัก มีแผลมากขึ้นไปอีก หากไม่ดีขึ้นแพทย์อาจพิจารณาผ่าตัดเอาริดสีดวงออกหากพบว่าเป็นโรคอื่นๆก็จะรักษาตามสาเหตุต่อไป เช่นการกรีดระบายหนอง หรือการให้ยาฆ่าเชื้อ เป็นต้น